Elvis (2022)

Elvis er en amerikansk film fra 2022, regissert av Baz Luhrmann.

Handling 
Den 20. januar 1997 ligger Elvis Presleys tidligere manager, Tom Parker, på dødsleiet etter å ha fått et hjerneslag. Han slet tidligere med spilleavhengighet som har gjør at han har havnet i økonomiske problemer, og han ser nå tilbake på hvordan han først møtte den fremtidige kongen av Rock and Roll. Presley ble hovedsakelig tatt hånd om av moren hans Gladys, og tilbrakte barndommen i de fattigste områdene av Mississippi. Etter at Elvis flytter sammen med foreldrene sine til Memphis, blir han latterliggjort av sine jevnaldrende på grunn av sin fascinasjon for musikk. Etter hvert som Presleys musikk blir mer og mer populær, kommer Presley-familien seg endelig ut av fattigdom. Men senator James Eastland fra  Mississippi uttrykker at Presleys musikk kommer til å korrumpere barn, og stimulere til rasefiendtlighet.

Presley begynner i den amerikanske hæren, og avtjener sin militærtjeneste i Vest-Tyskland, men Presley blir knust av morens alkoholisme-induserte dødsfall. Gladys Love Smith Presley døde 14. august 1958. Presley finner litt trøst når han møter Priscilla Beaulieu, og etter militæret gjenopptar han sin film-karriere. Senere gifter han seg med Priscilla. Selv om han ønsker å bli mer politisk frittalende gjennom musikken sin, sørger Tom Parker for at han bare gir ut useriøse feel-good-sanger. Presley bestemmer seg til slutt for å fornye imaget sitt ved hjelp av en ekstern gruppe konsulenter. Men Parkers kontroll over Presleys karriere blir enda sterkere når han avslår Presleys forespørsel om en verdensturné, til tross for at han først lovet Presley en slik turne.

I stedet narrer han Presley til å signere en kontrakt, for et lengre opphold i Las Vegas. Presleys atferdsproblemer og avhengighet av reseptbelagte legemidler innhenter ham, og en fortvilet Priscilla tar ut skilsmisse fra ham den 8. januar 1973. Hun tar også med seg datteren deres Lisa Marie. Presley oppdager at Parker ikke kan reise til utlandet, fordi han er en statsløs illegal innvandrer. De krangler, men Parker overbeviser Presley om at de to trenger hverandre. De ser hverandre sjelden etterpå, selv om Parker fortsetter i rollen som manager. Presley fortsetter et strengt program med show, som gjør Presley stadig mer utmattet. Rett før hans dødsfall 16. august 1977 uttrykker Presley sin største frykt til Priscilla: ingen vil huske ham etter at han er borte. På et av sine siste show synger Presley, nå oppblåst og blek, «Unchained Melody» og avslutter forestillingen med dundrende applaus. Kort tid etter disse erindringene, dør Tom Parker den 21. januar 1997.

Skuespillere 
 Austin Butler som Elvis Presley
 Tom Hanks som Colonel Tom Parker
 Olivia DeJonge som Priscilla Presley
 Helen Thomson som Gladys Presley
 Richard Roxburgh som Vernon Presley

Referanser

Eksterne lenker 

Filmer fra USA
Filmer fra 2022